Petter Løvik

Petter Løvik (født 11. juli 1949 i Volda, død 3. desember 2007) var en norsk politiker (H).
 Bakgrunn og yrkeskarrière 
Han hadde eksamen fra økonomisk gymnas i Volda fra 1969, og var utdannet siviløkonom fra NHH fra 1975. I 1976 overtok han farens kjøpmannsforretning i Volda, og drev denne frem til 1997. Ved siden av sin virksomhet som næringsvirksomhet var han amanuensis ved Høgskolen i Volda 1982–1985 og 1988–1997 samt næringssjef i Volda 1985–1988. Tilknyttet Høgskolen i Volda og Møreforskning var han forfatter av en rekke vitenskapelige publikasjoner om særlig næringsutvikling i distrikts- og kyststrøk.

 Politisk arbeid 
Løvik var medlem Volda kommunestyre 1980–1997, herav formannskapet 1984–1987, og leder i Møre og Romsdal Høyre 1992–1997. Han var innvalgt på Stortinget fra Møre og Romsdal 1997–2009, og var vararepresentant 1989–1997. Han var medlem av Stortingets kirke-, utdannings- og forskningskomité 1997–2001, deretter leder i Stortingets samferdselskomité 2001–2005 og medlem av Stortingets næringskomité 2005–2007. Løvik døde av kreft i 2007, og Elisabeth Røbekk Nørve møtte i hans sted på Stortinget resten av perioden.

 Referanser 

 Eksterne lenker 


Kategori:Stortingsrepresentanter fra Høyre
Kategori:Stortingsrepresentanter for Møre og Romsdal
Kategori:Stortingsrepresentanter 1997–2001
Kategori:Stortingsrepresentanter 2001–2005
Kategori:Stortingsrepresentanter 2005–2009
Kategori:Lokalpolitikere i Volda
Kategori:Høyre-politikere i Møre og Romsdal
Kategori:Norske kjøpmenn
Kategori:Norske siviløkonomer fra NHH
Kategori:Personer fra Volda kommune
Kategori:Vitenskapelig ansatte ved Høgskolen i Volda
Kategori:Alumni fra Volda videregående skole